Rolandus Ioannes Wiley
Rolandus Ioannes Wiley (natus in California 27 Ianuarii 1942) est musicologus et scriptor Americanus. Alitus in Nivata, litteris in Universitate Stanfordiensi studuit (B.A. in musica cum laude in ductione chorali). Anno 1967, post militiam in Vietnamia meritam, litteris sub Ioanne Milton Ward in Universitate Harvardiana studere coepit, ubi thesin doctoralem de Lacu Cygnorum Petri Tchaikovski anno 1974 confecit, Ph.D. adferens. Eodem anno, praeceptor in Universitate Michiganiae fuit, et professor recentius factus est. Sua studia, quae graves res de historia formaque complurium pantomimorum—in eorum numero Nutcracker,? Pulchra Dormienti, Lacu Cygnorum, et aliis temporis Petipae pantomimis—in lucem protulerunt, recentiores exsecutiones Nutcracker? (P. Schaufuss, London Festival Ballet, 1986), Lacu Cygnorum (A. Dowell, Royal Ballet, 1986), et aliorum operum classicorum impulerunt.